На основу члана 132. став 2. и члана 135. став 2. *Закона о стечају* *(„Службени гласник РС“, бр. 104/2009, 99/2011 – др. Закон, 71/2012 – одлука УС, 83/2014, 113/2017, 44/2018 и 95/2018)*, као и Националног стандарда о начину и поступку уновчења имовине стечајног дужника – Национални стандард број 5 *Правилника о утврђивању националних стандарда за управљање стечајном масом* *(„Службени гласник РС“, бр. 62/2018)*

***СПЗ ЦЕНТРОПРОЈЕКТ ДОО у стечају***

**ОБЈАВЉУЈЕ**

**ПОЗИВ ЗА ДОСТАВЉАЊЕ ПОНУДА**

**за**

**вршење услуга процене вредности правног лица са проценом целисходности и процене вредности имовине стечајног дужника**

**Предмет процене** је стечајни дужник као правно лице, са проценом целисходности, односно његова имовина, уз напомену да целокупну имовину стечајног дужника чини спорна имовина и то:

* Пословно стамбени објекат По + П + 2 + Пк на КП број 4027/1, КО Сурчин, у улици Војвођанска број 439Н (сада Стевана Јаковљавића бр. 37), који објекат није у државини стечајног дужника и у вези ког је у току парнични поступак који се води пред Привредним судом у Београду, под бројем П 5909/2022, по тужби стечајног дужника, против туженог Мирослава Биорца из Београда ул. Недељка Гвозденовића бр. 07/24, у предмету спора утврђење права својине, уз прецизирану вредност спора у износу од 96.500.000,00 динара.
* Парцела број 4027/1, КО Сурчин, површине 750 м², које земљиште није у државини стечајног дужника, на коме је изграђен објекат из претходне алинеје и у вези ког земљишта је у току парнични поступак који се води пред Привредним судом у Београду, под бројем П 4331/2023, по тужби стечајног дужника, против тужених Мирослава Биорца и Зорице Биорац, оба из Београда, у предмету спора тужба ради побијања одлуке о повлачењу и поништењу удела члана друштва Мирослава Биорца од 05.04.2021. године, донета по основу Пресуде Трећег основног суда у Београду П број 14372/19 од 15.04.2020. године, уз прецизирану вредност спора у износу од 37.500 €.
* Парцела број 3929, КО Нови Београд, површине 732 м², које земљиште није у државини стечајног дужника, и у вези ког је у току парнични поступак који се води пред Привредним судом у Београду, под бројем П 4432/2023, по тужби стечајног дужника, против туженог Стамбено-пословна задруга ЦЕНТРОПРОЈЕКТ из Београда, у предмету спора тужба ради побијања уговора о преузимању дела дуга од 15.01.2015. године, уз прецизирану вредност спора у износу од 33.000 €.

Проценитељ је дужан да о извршеној процени наручиоцу, достави Извештај о извршеној процени, са проценом целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника у 3 примерка у писаној и електронској форми. Извештај обавезно мора да садржи:

* предмет процене; датум процене; процену вредности стечајног дужника као правног лица и његове имовине на дан процене, са проценом целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника, све исказано у еврима и динарској противвредности; опис метода коришћених у процени; претпоставке и евентуално ограничавајуће услове при изради Извештаја о процени.

Проценитељ је дужан да процену врши у складу са Међународним и Националним стандардима који се примењују при процени, Законом о проценитељима вредности непокретности, Законом о стечају, Националним стандардом бр. 5 Правилника о утврђивању националних стандарда за управљање стечајном масом и свим другим прописима Републике Србије.

Проценитељ ће извршити процену целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника, као и предложити начин продаје, на основу процене, при коме ће се повериоци највише намирити.

Понуђачи су дужни да своје понуде доставе најкасније до 13.12.2024. године до 15 часова на адресу за СПЗ ЦЕНТРОПРОЈЕКТ ДОО у стечају, Београд, ул. Војводе Степе бр. 414а, зграда „Велефарма“.

Заинтересовани понуђачи могу да изврше увид у правно-имовинску, рачуноводствену и осталу документацију стечајног дужника, уз претходни договор са стечајним управником, са циљем оцене обима ангажовања, рока извршења посла, цене услуге и начина плаћања.

Понуде се достављају у затвореним ковертама. Понуде се могу доставити поштом или лично. Уколико се лично достављају особа задужена за пријем понуда, као и за све додатне информације је Драган Боројевић, тел: 064/261-96-79.

Понуда обавезно мора да садржи:

* доказе о испуњености услова из овог Позива;
* имена ужег тима који ће радити процену са задужењима и референцама;
* имена ширег консултантског тима;
* рок у коме ће завршити процену;
* цену за пружену услугу исказану **искључиво** у динарима са посебно исказаним ПДВ-ом;
* рок плаћања.

Понуда мора да буде јасна, недвосмислена, читко исписана и оверена печатом и потписом овлашћених лица. Понуде са варијантама нису дозвољене.

Све понуде се достављају на српском језику.

Одабир најповољнијег понуђача ће извршити Одбор поверилаца у роковима прописаним Националним стандардом бр 5. У случају да Одбор поверилаца не донесе одлуку у прописаном року, избор понуђача ће извршити стечајни управник.

Понуду за учествовање могу поднети лиценцирани проценитељи уз испуњавање следећих услова:

* да су регистровани за обављање одговарајуће делатности код надлежног органа;
* ако им у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
* да располажу неопходним финансијским, пословним и кадровским капацитетом за извршење посла која је предмет понуде и то:
* да у току 3 пословне године нису имали пословни губитак;
* да у периоду од 3 године које претходе објави нису били евидентирани у принудној наплати НБС.